Мільвід

**Мільвід**, **Мельвід** (*Мельвед*) — мужчынскае імя і вытворнае ад яго прозьвішча.

## Паходжаньне

Мелевіда або Мельвід (Melewidis, Melvid) — імя германскага паходжаньня. Іменная аснова -міл- (-мел-) (імёны ліцьвінаў Мілейка, Мілар, Мільконт; германскія імёны Milleke, Milehar, Milgunt) паходзіць ад гоцкага mildeis 'мяккі, прыязны', а аснова -від- (імёны ліцьвінаў Відзіман, Відмунд, Торвід; германскія імёны Widiman, Widmund, Torvid) — ад гоцкага wida 'повязь, злучэньне, моцнасьць' або ад гоцкага і германскага widus 'дрэва'.

Германскае (паўночнагерманскае) паходжаньне літоўскага шляхецкага прозьвішча Мільвід (Milwid) сьцьвярджалася яшчэ ў артыкуле «Жамойць» Усеагульнай энцыкляпэдыі Самуэля Аргельбранда (1868 год).

Паходжаньне імя Мільвід ад складаньня германскіх імёнаў Milis і Wid сьцьвердзіў францускі лінгвіст-германіст Раймонд Шмітляйн, які на падставе шматгадовых дасьледаваньняў прыйшоў да высноваў пра германскае паходжаньне літоўскіх уласных імёнаў.

У ваколіцах Мэмэлю адзначалася прозьвішча Milwidson. 

Варыянты імя ў гістарычных крыніцах: *у Красносельскомъ повете… забрал был тыи люди Анъдреи Мелвидовичъ* (16 сакавіка 1502 году); *на бояръ господарьскихъ Кревенского повета на Григорка а на Шимка Миколаевичов Мельвидовича* (31 сакавіка 1517 году); *у [[Высокі Двор|Высокодворскомъ]] повете… земли пустовскихъ… Мелведевщыну… Мельведовщину* (12 чэрвеня 1518 году); *Миколаевая Милвидовича Барбара* (1528 год); *землю Мелвидишки… Мелвид новосед* (1537—1538 гады); *Миланъ Мильвидовичъ… Мильвиду Сурувойновичу, отцу Миланеву* (26 ліпеня 1540 году); *[[Лейці|леити]]… Мелвид Доцевич* (1541 год); *siołła Mielwidowa… siołło Mielwidowo* (1562 году); *Юры Грыгоревичъ Мелъвидовича*, *Mielwid* (1565 год); *Юръи Мельвидъ* (1567 год); *Aleksander Melwid*, *posłałł za się Jarosza Mielwida*, *Józef Melwid* (1621 год); *Малхера Милвида, писаря земскаго Стародубскаго* (1 верасьня 1638 году); *Malcher Gabriel Mielwid, pisarz ziemski Starodubowski* (29 красавіка 1648 году); *pan Mielwid, pisarz ziemski starodubowski*, *Heliasz Mielwid* (10 траўня 1655 году); *Malcher Mielwid, Pisarz ziemski Starodubowski*, *Jan Mielwid… Alexander Mielwid* (17 жніўня 1655 году); *Stanisłław Mielwid oBywatell powiatu kowieńskiego*, *Mikołłay Mielwid z Upity*, *Heliasz Mielwid z Eyborta* (23 кастрычніка 1655 году); *Malcher Gabryel Mielvid* (7 жніўня 1665 году); *Mielwid Andrzej… Jana Mielwida… Mielwid Chryzostom… Mielwid Daniel Władysław na miejscu Wojciecha Stanisławowiczą Mielwida z Mielwidów… Mielwid Eliasz… Mielwid Gabriel z Milwid… Mielwid Jan na miejscu rodzica swego Aleksandra Mielwida z Mielwidów… Mielwid Jan Walentynowicz na miejscu Eliasza Mielwida… Mielwid Kazimierz… Mielwid Michał… Mielwid Mikołaj… Mielwid Władysław Krzysztofowicz na miejscu rodzica swego Krzysztofa Mielwida… Milwid Piotr… Milwidowa Alszka na miejscu Daniela Milwida* (1667 год); *Milwitowicza* (1675 год); *ad quem vindicat sibi ius illegitime MD Milwid* (1675—1677 гады); *Władisław Milwid*, *Jan Milwid*, *Jan Milwid z Milwidów*, *siedliska P. Jana Milwida, kupionym od P. Gabriela Milwida, na którym Pani Mikołajowa Milwidowa*, *Chryzostom Milwid*, *Michał Milwid*, *Adam Mielwid*, *Mikołaj Milwid*, *na miejscu P. Piotra Mielwida*, *Jan Milwid z Kiecin na miejscu P. Kazimierza Milwida*, *od JMP. Eliasza Milwida… Eliasz Mielwid* (1690 год); *Heronim Milwid* (1698 год); *Iosephus Milwid* (1725 год); *Kazimirus Milwid… Casimirus Milwid… Ioannes Milvid et Georgius* (1728 год); *Bartłomiey Milwid* (7 лістапада 1765 году); *Ferdynand Milwid, chor. kow.* (11 лютага 1784 году); *Andreum Milwid* (2 сьнежня 1794 году).

## Носьбіты
* Рыгор і Сымон Мікалаевічы Мельвідавічы — крэўскія баяры, якія ўпамінаюцца ў 1517 годзе
* Мікалай Мільвідавіч — гедройцкі баярын, які ўпамінаецца ў попісе войска Вялікага Княства Літоўскага 1528 году
* Ян і Пётар Юр’евічы і Якуб Паўлавіч Мельвідовічы — расенскія зямяне, якія ўпамінаецца ў 1582 годзе
* Рыгор Пятровіч Мельвідовіч — расенскі зямянін, які ўпамінаецца ў 1595 годзе
* Амбражэй Лукашавіч Мальвідовіч — расенскі зямянін, які ўпамінаецца ў 1598 годзе
* Мальхер Мільвід — пісар земскі старадубскі
* Геранім Мільвід — шляхціч Віленскага ваяводзтва

Мільвіды гербаў Байбуза і Масальскі — літоўскі шляхецкі род зь Вільні.

Мільвіды (Milwid) — літоўскі шляхецкі род з Троцкага павету.

Мэльвідовічы (Melwidowicz) — літоўскі шляхецкі род.

Мельвід (Mielwid) і Мільвід (Milwid) — прозьвішчы, зафіксаваныя ў XIX стагодзьдзі ў ваколіцах Сувалкаў.

У XVI ст. існаваў маёнтак Мельвіды або Мельвідавічы (*Мельвиды*, *Мельвидовичи*) у Жамойцкім старостве.

На 1904 год існаваў фальварак Мілавідава ў Смаленскім павеце Смаленскай губэрні.

На 1906 год існаваў засьценак Мілавіды ў Полацкім павеце Віцебскай губэрні.

Назву Мілавіды маюць вёскі на гістарычных Віцебшчыне, Полаччыне і Слонімшчыне. На гістарычнай Лідчыне існуе вёска Мільвіды, у былым Жамойцкім старостве — Мельвідышкі.

## Глядзіце таксама
* Міл
* Від

## Крыніцы

Катэгорыя:Мужчынскія імёны